Maktab Rendah Sains MARA Besut

Maktab Rendah Sains MARA Besut (singkatan: MRSM Besut) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di perkampungan Kampung Raja, dalam daerah Besut di negeri Terengganu. Kedudukan MRSM Besut yang terletak di tepi Jalan Pantai dan Pantai Bukit Kluang, memberikan susana yang aman, selamat, damai dan kondusif kepada para pelajar untuk belajar. MRSM ini terletak di Jalan Tembila dan juga hanya beberapa kilometer daripada pekan Jerteh (bandar utama di Besut) meletakkan MRSM Besut di kedudukan yang strategik di Kampung Raja, Besut ini.

Sejarah

Penubuhan maktab 
Maktab Rendah Sains MARA Yayasan Terengganu (MRSM YT) dikendalikan secara usahasama antara Yayasan Terengganu dengan Majlis Amanah Rakyat (MARA). Penubuhannya merupakan aspirasi Kerajaan Negeri bagi menampung keperluan pendidikan yang lebih berkualiti bagi lulusan UPSR yang terdiri dari anak-anak Terengganu yang tidak mendapat tempat di sekolah-sekolah berasrama penuh. Hasrat penubuhan ini telah dipersetujui Lembaga Pemegang - Pemegang Amanah Yayasan Terengganu dalam mesyuarat kali ke-70 yang telah diadakan pada 20 Disember 1992. Justeru itu, bagi merialisasikan hasrat tersebut, satu Memorandum Persefahaman di antara Yayasan Terengganu dengan Majlis Amanah Rakyat telah ditandatangani pada 3 Jun 1993. Dua buah MRSM YT telah ditubuhkan iaitu di Besut dan Dungun. Kedua-duanya telah memulakan operasinya dengan pengambilan pertama pelajarnya pada Januari dan Mac 1995.

Aspirasi dan komitmen Kerajaan Negeri mula membuahkan hasil sulungnya apabila keputusan Peperiksaan Menengah Rendah 1996, MRSM YT Besut berjaya memperolehi kelulusan 100% dan mendapat tempat ke dua terbaik bagi pencapaian Maktab Rendah Sains MARA di seluruh Malaysia. Pelbagai kejayaan diraih dari setahun ke setahun antaranya MRSM YT Besut telah muncul sebagai Maktab terbaik dalam keputusan PMR di antara MRSM seluruh negara pada tahun 1997 dengan 105 orang pelajar mendapat 8A. Di dalam aktiviti kokurikulum pula, MRSM YT Besut telah menjadi johan keseluruhan Minggu Kokurikulum MRSM SeMalaysia Peringkat Menengah Rendah pada tahun 1998.

MRSM YT Besut juga pernah menyertai pameran Tunas Saintis Peringkat MRSM SeMalaysia di MRSM Beseri pada tahun 2000. Pameran tersebut merupakan aktiviti tahunan MRSM untuk mencungkil bakat dan kreativiti pelajar selaras dengan Falsafah Pendidikan Negara. Di dalam bidang sukan, MRSM YT Besut pernah mewakili Daerah Besut ke Peringkat Negeri Terengganu dalam pertandingan Kejohanan Olahraga Sekolah-Sekolah Terengganu ke 28 tahun 1997, Kejohanan Badminton Peringkat MSST anjuran Majlis Sukan Sekolah-Sekolah Terengganu. Kini, kecemerlangan diulangi kembali dengan pembukaan semula MRSM YT Besut selepas beberapa tahun tidak beroperasi.

Kemudahan

Akademik dan pentadbiran 
Maktab ini dilengkapi dengan pelbagai bentuk kemudahan untuk pelajar dan juga staf. Antaranya adalah

 Dewan Kuliah yang luas serta dipenuhi  kerusi dengan kapasiti  180 pelajar
 Bilik Tayangan
 Bilik Badan Wakil Pelajar
 Bilik Lembaga Disiplin Pelajar yang dijaga dengan rapi dan digunakan oleh pihak LDP
 Bilik Sidang Redaksi
 Koperasi (terbahagi kepada empat seksyen ; Pejabat pentadbiran, runcit, dobi  serta bahagian aktiviti pelajar)
 Pusat sumber pembelajaran beserta rangkaian internet dan penghawa dingin
 Blok akademik (terdiri daripada blok tiga tingkat yang menempatkan 30 buah kelas, makmal sains, bilik matematik dan bilik bahasa, serta makmal komputer)
 Cafe yang menyediakan menu makanan sama setiap hari

Penginapan pelajar dan staf 
 Blok asrama (terdiri daripada Villa A dan Villa B)
 Dewan makan bersih (Lelaki dan Perempuan)
 Surau yang disertai dengan kipas besar yang memberi keselesaan pada pelajar

Sukan dan rekreasi 
 Padang bola sepak
 Padang ragbi

Guru 
Guru-guru MRSM Besut berkomitmen untuk melakarkan semula kejayaan yang pernah terpahat di MRSM Besut. Mereka bertanggungjawab membina kecemerlangan, budaya dan kejayaan-kejayaan yang mengharumkan nama sekolah di peringkat kebangsaan.

Guru-guru Terkenal
 Encik Che Halim Bin Che Daud
 Cik Noraini
 Encik Ghazali Yahya (Cikgu Gha)
 Encik Shahril 
 Encik Rafizul (Papa Joe)
 Ustaz Haris
 Ustazah Nik Ramlah
 Ustaz Hairuazip
 Encik Fardly Hisyam
 Encik Malik (Cikgu Malik)
 Cik Huda
 Encik Saiful
 Encik Azrul
 Encik Anuar Fikri
 Ustaz Kamal Farihi
 Cikgu Firdaus
 Puan Fazliwaty bt Salleh

Kejayaan

Akademik 
MRSM Besut telah berjaya memperolehi kelulusan 100% dan mendapat tempat ke dua terbaik bagi pencapaian Maktab Rendah Sains MARA di seluruh Malaysia. Pelbagai kejayaan diraih dari setahun ke setahun antaranya MRSM YT Besut telah muncul sebagai Maktab terbaik dalam keputusan Penilaian Menengah Rendah (PMR) di antara MRSM seluruh negara pada tahun 1997 dengan 105 orang pelajar mendapat 8A.

Bukan akademik 
Di dalam aktiviti kokurikulum pula, MRSM YT Besut telah menjadi johan keseluruhan Minggu Kokurikulum MRSM SeMalaysia Peringkat Menengah Rendah pada tahun 1998. MRSM YT Besut juga pernah menyertai pameran Tunas Saintis Peringkat MRSM SeMalaysia di MRSM Beseri pada tahun 2000. Pameran tersebut merupakan aktiviti tahunan MRSM untuk mencungkil bakat dan kreativiti pelajar selaras dengan Falsafah Pendidikan Negara. Di dalam bidang sukan, MRSM YT Besut pernah mewakili Daerah Besut ke Peringkat Negeri Terengganu dalam pertandingan Kejohanan Olahraga Sekolah-Sekolah Terengganu ke 28 tahun 1997, Kejohanan Badminton Peringkat MSST anjuran Majlis Sukan Sekolah-Sekolah Terengganu. MRSM Besut juga merupakan juara berturut-turut pertandingan Taekwando MRSM Se-Malaysia.

Lagu rasmi 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

Rujukan

Lihat juga
 Maktab Rendah Sains MARA
 Majlis Amanah Rakyat

Besut
Sekolah menengah di Terengganu